
MNENJE
Odbor za državljanske svoboščine, pravosodje in notranje zadeve poziva Odbor za proračunski nadzor kot pristojni odbor, da v svoj predlog resolucije vključi naslednje:
<RepeatBlock-Dec>1. del – Razrešnica glede izvrševanja proračuna Agencije Evropske unije za pravosodno sodelovanje v kazenskih zadevah za proračunsko leto 2023
1.	je seznanjen, da je Računsko sodišče letne računovodske izkaze omenilo kot poudarjeno zadevo; je seznanjen z odgovorom Agencije Evropske unije za pravosodno sodelovanje v kazenskih zadevah (Eurojust), zlasti da so bile številne zamude pri plačilih posledica tehničnih težav pri obdelavi transakcij, saj so začeli uporabljati nov proračunski, računovodski in finančni sistem SUMMA, ki je še vedno v preizkusni fazi; poziva agencijo, naj sprejme posebne ukrepe za zmanjšanje zamud pri plačilih in zagotovi izvajanje sistema v celoti;
2.	pozdravlja povečanje proračuna Eurojusta v letu 2023 s 67 milijonov EUR na 88 milijonov EUR (+31 %) in povečanje njegovega števila zaposlenih z 285 na 298 (+5 %); poudarja, da se je število primerov, ki jih obravnava Eurojust, povečalo – v letu 2023, ko jih je bilo 13.000, denimo za 14 % –, da je Eurojust organiziral 577 usklajevalnih sestankov in 21 koordinacijskih centrov, nudil pravno, tehnično, finančno in/ali operativno podporo 288 skupnim preiskovalnim skupinam, omogočil izvršitev 1259 evropskih nalogov za prijetje, prispeval k aretaciji več kot 4200 osumljencev ter k zasegu in/ali zamrznitvi sredstev, pridobljenih s kaznivimi dejanji, v vrednosti več kot 1 milijarde EUR, pripravil 1013 operativnih dokumentov v podporo primerom (analize, pravne opombe itd.) in omogočil uporabo 6299 evropskih preiskovalnih nalogov; je seznanjen z odgovorom Eurojusta, v katerem je poudaril, da je agencija pregledala postopek za evidentiranje primerov neskladnosti in poročanje o njih; 
3.	pozdravlja prizadevanja Eurojusta za digitalizacijo pravosodja, in sicer uvedbo novega sistema za vodenje zadev po zadnji spremembi uredbe o Eurojustu[footnoteRef:1] ter vzpostavitev nove platforme za sodelovanje skupnih preiskovalnih skupin[footnoteRef:2], ugotavlja pa tudi, da je prevzel vlogo kontaktne točke za tretje države in mednarodne organizacije v zvezi z zahtevami sistema ECRIS-TCN v kazenskih postopkih; [1:  Uredba (EU) 2023/2131 Evropskega parlamenta in Sveta z dne 4. oktobra 2023 o spremembi Uredbe (EU) 2018/1727 Evropskega parlamenta in Sveta ter Sklepa Sveta 2005/671/PNZ v zvezi z digitalno izmenjavo informacij v primerih terorizma (UL L, 2023/2131, 11.10.2023 , ELI: http://data.europa.eu/eli/reg/2023/2131/oj).]  [2:  Uredba (EU) 2023/969 Evropskega parlamenta in Sveta z dne 10. maja 2023 o vzpostavitvi platforme za sodelovanje za podporo delovanju skupnih preiskovalnih skupin in o spremembi Uredbe (EU) 2018/1726 (UL L, 2023/969, 17.5.2023, ELI: http://data.europa.eu/eli/reg/2023/969/oj).] 

4.	poudarja pomen tega, da Eurojust še naprej podpira Ukrajino, tako da skupne preiskovalne skupine preiskujejo domnevna najhujša mednarodna kazniva dejanja, storjena v tej državi, da upravlja podatkovno zbirko z dokazi o najhujših mednarodnih kaznivih dejanjih (CICED), da bi te dokaze zavaroval, shranil in analiziral na enotnem, varnem osrednjem mestu, in tako da omogoča varen digitalni podatkovni prenos za predložitev in analizo dokazov; pozdravlja tudi ustanovitev novega mednarodnega centra za pregon kaznivega dejanja agresije proti Ukrajini pri Eurojustu, da bi podprli nacionalne preiskave, se dogovorili o skupnih strategijah za preiskovanje in pregon ter dejavno prispevali k delu projektne skupine „Seize in Freeze“, da se bodo sankcije EU izvajale po vsej Evropski uniji;
5.	z zadovoljstvom ugotavlja, da Eurojust tesno sodeluje z agencijami na področju pravosodja in notranjih zadev, saj je sklenil nov delovni dogovor z Evropskim uradom za boj proti goljufijam (OLAF), odprtih je bilo 15 novih zadev, v katerih je pomagal Evropskemu javnemu tožilstvu (EJT), v 42 primerih pa je sodeloval z Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol), ter poudarja, da sta Eurojust in Europol začela izvajati pilotni projekt za sistematično in strukturno izmenjavo podatkov za namene odkrivanja povezav, ki bo pregledan v prvi polovici leta 2024; pozdravlja akcijski načrt Eurojusta in urada OLAF za obdobje 2022–2023 za boj proti kaznivim dejanjem, ki vplivajo na finančne interese Evropske unije;
6.	z zadovoljstvom ugotavlja, da Eurojust še naprej podpira Komisijo pri reviziji pogajanj o mednarodnih sporazumih o sodelovanju z Eurojustom med Unijo in 13 tretjimi državami, o katerih se Komisija pogaja v imenu EU.
2. del – Razrešnica glede izvrševanja proračuna Agencije Evropske unije za temeljne pravice za proračunsko leto 2023
1.	je seznanjen z ugotovitvijo Računskega sodišča, da je stopnja prenosa sredstev za operativne dejavnosti v naslednje leto že dlje časa visoka in da je bilo na primer leta 2023 v leto 2024 prenesenih 6,4 milijona EUR (23 %) razpoložljivih sredstev za prevzem obveznosti; ugotavlja, da je bila ta stopnja nižja kot leta 2022, ko je znašala 26 %; pozdravlja ugotovitev Računskega sodišča, da so transakcije, povezane z letnimi računovodskimi izkazi Agencije Evropske unije za temeljne pravice (FRA) za proračunsko leto 2023, v vseh pomembnih vidikih zakonite in pravilne; poudarja, da je proračun za leto 2023 znašal 34 milijonov EUR; ugotavlja in ponovno izraža zaskrbljenost, da agencija še vedno trpi zaradi omejenih finančnih in kadrovskih virov; pozdravlja, da je agencija kljub stalnemu pomanjkanju človeških in finančnih virov lahko izpolnila svoje cilje in izvedla dejavnosti, predvidene v njenem letnem delovnem programu; ugotavlja, da je bilo organiziranih ali soorganiziranih 421 sestankov in dogodkov v primerjavi z zastavljenim ciljem 260 ter da je bilo število izvodov komunikacijskega gradiva 1809 v primerjavi z zastavljenim ciljem 250; z zadovoljstvom ugotavlja, da ima agencija zelo visoko stopnjo realizacije, ki presega 99 %; meni, da je to pomemben pokazatelj dobrega finančnega poslovodenja in spoštovanja proračunskih načel; pozdravlja sodelovanje z drugimi agencijami EU, organi in civilno družbo EU, da bi zagotovili spoštovanje temeljnih pravic;
2.	poudarja, da agencija opravlja vlogo varuha temeljnih pravic in načel pravne države, kakor so zapisane v Listini EU o temeljnih pravicah, in želi pohvaliti njeno podporo pri zagotavljanju spoštovanja, varovanja in uresničevanja temeljnih pravic v veljavnih zakonih in politikah EU na področju enakosti in boja proti diskriminaciji, denimo pri boju proti rasizmu, antisemitizmu in islamofobiji, pomoči pri zbiranju podatkov o enakosti in izvajanju strategij za enakost in boj proti rasizmu, kot so nacionalni strateški okviri za Rome, posredovanju podatkov za vmesni pregled strategije za enakost oseb LGBTIQ za obdobje 2020–2025, zaščiti civilne družbe in ogroženih zagovornikov človekovih pravic, podpori pri reviziji direktive o pravicah žrtev, akcijskega načrta za boj proti rasizmu ter strategije EU za boj proti antisemitizmu in negovanje judovskega življenja, pa tudi pri svetovanju glede spoštovanja temeljnih pravic v zvezi z razvojem in uporabo umetnointeligenčnih sistemov ter izvajanjem in uporabo sredstev EU;
3.	poudarja smernice in delovanje agencije na področju azila, migracij, mej in interoperabilnosti ter njen pomemben poudarek na temeljnih pravicah, mednarodnih obveznostih držav članic in pravu EU o človekovih pravicah na tem področju, med drugim njeno sodelovanje z Agencijo Evropske unije za azil (EUAA), da bi izboljšala razumevanje pomena skrbnikov in pravnih zastopnikov otrok brez spremstva, ki zaprosijo za mednarodno zaščito v Uniji, ter usposabljanje za uslužbence Europola, da bi jih ozavestila in izboljšala njihovo razumevanje vidikov temeljnih pravic v ustreznih operativnih okvirih; pozdravlja pravočasni prispevek agencije k izvajanju direktive o začasni zaščiti v primeru ukrajinskih beguncev, opredelitvi izzivov pri izvajanju prava Unije o rezidentih za daljši čas ter opredelitvi pomanjkljivosti v vizumskem zakoniku, pa tudi seznam ukrepov, ki jih lahko Unija in njene države članice sprejmejo, da bi zmanjšale število smrtnih žrtev na morju; 
4.	pozdravlja prispevek agencije k oceni uredbe o evropski mejni in obalni straži[footnoteRef:3], njeno sodelovanje na sejah upravnega odbora Evropske agencije za mejno in obalno stražo (Frontex), sopredsedovanje posvetovalnemu forumu Frontexa o temeljnih pravicah ter sodelovanje z uradom Frontexa za temeljne pravice;  [3:  Uredba (EU) 2019/1896 Evropskega parlamenta in Sveta z dne 13. novembra2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L, 2019/1896, 14.11.2019, ELI: http://data.europa.eu/eli/reg/2019/1896/oj).] 

5.	z zadovoljstvom ugotavlja, da je agencija opravila analizo o temeljnih pravicah in ponudila strokovno znanje v podporo dejavnostim in delu drugih agencij EU na področju pravosodja in notranjih zadev, vključno z EUAA, Frontexom, Europolom, Agencijo Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA) in Agencijo Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL); pozdravlja prispevek agencije v letu 2023 k spodbujanju spoštovanja temeljnih pravic, tudi s smernicami o sredstvih EU in obravnavanjem izzivov, ki jih prinašajo nove tehnologije; poziva agencijo, naj ugotovi, kako so pravna država in temeljne pravice neločljivo povezane in kako bi lahko njeno delo vključili ali razvili v sinergiji z delom Evropske komisije v okviru letnega poročila o stanju pravne države; 
6.	pozdravlja sodelovanje agencije z Agencijo Evropske unije za kibernetsko varnost (ENISA) pri varovanju zasebnosti in varstvu podatkov med razvojem in izvajanjem pobud za kibernetsko varnost, pa tudi sodelovanje z agencijo eu-LISA z namenom, da se pri zasnovi in uporabi informacijskih sistemov spoštujejo standardi temeljnih pravic;
3. del – Razrešnica glede izvrševanja proračuna Agencije Evropske unije za azil za proračunsko leto 2023
1.	ugotavlja, da je bilo leta 2023 vloženih več kot 1,1 milijona prošenj za mednarodno zaščito (18 % več kot leta 2022), v 29 državah EU+ pa je bilo izdanih več kot milijon odločb o priznanju začasne zaščite; poudarja, da je Agencija Evropske unije za azil (EUAA) v zvezi s tem državam članicam nudila znatno podporo[footnoteRef:4]; poziva k ustrezni ravni financiranja agencije, zlasti v primeru znatnega povečanja nalog, zaupanih agenciji v okviru izvajanja pakta o migracijah in azilu; [4:  Države EU+ so države članice Evropske unije in pridružene schengenske države.] 

2.	ugotavlja, da se je proračun agencije EUAA v letu 2023 povečal z 208 milijonov EUR na 228 milijonov EUR (+10 %), število zaposlenih pa s 519 na 529 (+2 %); poudarja, da je Računsko sodišče v poročilih za leti 2017 in 2020 ugotovilo, da so bile pogodbe agencije EUAA za najem prostorov na Lezbosu in v Rimu nepravilne zaradi nezadostne konkurence in neskladnosti z načelom gospodarnosti, zaradi česar so bila vsa nadaljnja plačila na podlagi teh pogodb nepravilna; želi spomniti na ugotovitev revizorjev, da so ta nepravilna plačila do leta 2023 znašala 123.800 EUR;
3.	pozdravlja, da je intervencijska skupina za azil začela delovati in da se je do konca leta 2023 vanjo vključijo skoraj 350 strokovnjakov; obžaluje, da zaradi zamud pri imenovanju v nekaterih državah članicah predvideno število 500 strokovnjakov še ni bilo doseženo; poziva države članice, naj izpolnjujejo svoje obveznosti glede nacionalnih strokovnjakov, saj mora v nasprotnem primeru agencija najemati zunanje izvajalce;
4.	pozdravlja, da je prvi uradnik za temeljne pravice v agenciji nastopil funkcijo 16. maja 2023; ceni vzpostavitev prepoznavnega in lahko dostopnega pritožbenega mehanizma, ki ga je uradnik za temeljne pravice razvil v sodelovanju s Komisijo in posvetovalnim forumom;
5.	pozdravlja, da je agencija sprejela revidirano strategijo za zunanje sodelovanje[footnoteRef:5] in strategijo v zvezi z ranljivostjo[footnoteRef:6]; poudarja, da bi morali obe služiti kot jamstvo za varstvo temeljnih pravic v azilnih in sprejemnih sistemih držav EU+;  [5:  https://euaa.europa.eu/sites/default/files/publications/2023-05/EUAA_External_Cooperation_Strategy.pdf ]  [6:  https://euaa.europa.eu/sites/default/files/publications/2023-12/EUAA_Vulnerability_Strategy.pdf ] 

6.	ceni prizadevanja agencije za digitalizacijo, med drugim sprejem strategije za digitalne inovacije v azilnih postopkih in sprejemnih sistemih[footnoteRef:7]; [7:  https://euaa.europa.eu/sites/default/files/publications/2023-10/2023_EUAA-Strategy-on-Digital-Innovation-in-Asylum-Procedures-and-Reception-Systems_EN.pdf ] 

7.	z zadovoljstvom ugotavlja, da je agencija organizirala 1000 tečajev in da se število usposobljenih uradnikov za azil in sprejem ter akterjev civilne družbe stalno povečuje (+6 % v primerjavi z letom 2022); pozdravlja nadaljnji razvoj evropskega azilnega učnega načrta z moduli usposabljanja, denimo o nasilju na podlagi spola, ranljivosti in položaju otrok v azilnem procesu;
8.	ponavlja poziv iz lanskega leta, naj agencija Parlament redno obvešča o vseh preiskavah urada OLAF;
4. del – Razrešnica glede izvrševanja proračuna Agencije Evropske unije za operativno upravljanje obsežnih informacijskih sistemov s področja svobode, varnosti in pravice za proračunsko leto 2023
1.	obžaluje, da je bilo v letu 2023 za 12,6 milijona EUR neskladnih odhodkov, kar je 3,2 % vseh razpoložljivih sredstev za plačila, in da so presegli prag pomembnosti, določen za revizijo, zato je Računsko sodišče izdalo mnenje s pridržkom o zakonitosti in pravilnosti plačil; poziva agencijo, naj pripravi podroben načrt popravljalnih ukrepov, ki bo vključeval časovni razpored in odgovornost za odpravo neskladnih odhodkov; poziva jo, naj Računskemu sodišču redno poroča o napredku pri izvajanju tega načrta;
2.	je zaskrbljen, ker je Računsko sodišče letne računovodske izkaze zaradi dveh veljavnih okvirnih pogodb omenilo kot poudarjeno zadevo; znova izraža zaskrbljenost, ker je več ugotovitev Računskega sodišča iz prejšnjih let še vedno brez rešitve; poziva agencijo eu-LISA, naj upošteva ugotovitve Računskega sodišča in si odločneje prizadeva za sprejem popravnih ukrepov v vseh preostalih primerih neskladnosti, organu za podelitev razrešnice pa poroča o doseženem napredku;
3.	je seznanjen, da se agencija trudi doseči cilje za leto 2023 iz enotnega programskega dokumenta za obdobje 2023–2025; z zadovoljstvom ugotavlja, da je bil marca dokončno uveden prenovljeni schengenski informacijski sistem (SIS), da je bil julija 2023 vanj brez zapletov vključen Ciper, Hrvaška pa se je pridružila vizumskemu informacijskemu sistemu (VIS);
4.	je seznanjen z novim časovnim načrtom za interoperabilnost; obžaluje, da je bil zaradi zamud pri razvoju sistema vstopa/izstopa, evropskega sistema za potovalne informacije in odobritve (ETIAS) ter evropskega informacijskega sistema kazenskih evidenc državljanov tretjih držav (ECRIS-TCN) potreben nov časovni okvir za uvajanje in interoperabilnost informacijskih sistemov EU; poziva agencijo eu-LISA, naj prednostno obravnava hitro uvedbo teh informacijskih sistemov in za začetek delovanja določi nov poseben datum; poudarja, da je hitra, učinkovita in zanesljiva izmenjava informacij ključna za ohranjanje in utrjevanje območja svobode, varnosti in pravice Unije;
5.	pozdravlja dejstvo, da se je agencija eu-LISA osredotočila tudi na kibernetsko varnost in boj proti kibernetskim grožnjam, zlasti z nujnimi pripravami na obveznosti, ki izhajajo iz novih uredb Unije o informacijski in kibernetski varnosti; poudarja, da agencija upravlja in vzdržuje platformo za spremljanje varnosti, načrt za kibernetske incidente, scenarije za odzivanje in pripravljenost 24 ur na dan 7 dni v tednu, da bi zagotovila pravočasno prepoznavanje kibernetskih groženj in odzivanje nanje; pozdravlja njeno vlogo pri medagencijskih vajah za kibernetsko varnost v sodelovanju z mrežo agencij na področju pravosodja in notranjih zadev; 
6.	pozdravlja dejstvo, da se je agencija eu-LISA začela pripravljati na prevzem operativnega upravljanja sistema e-CODEX (obveščanje v okviru e-pravosodja prek spletne izmenjave podatkov), pa tudi na zasnovo in razvoj sodelovalne platforme za skupne preiskovalne skupine, da bi omogočila varno elektronsko izmenjavo informacij v čezmejnih kazenskih preiskavah; je seznanjen s pregledom pravil o preprečevanju in upravljanju nasprotja interesov v zvezi s predstavniki upravnega odbora in svetovalnih skupin.

5. del – Razrešnica glede izvrševanja proračuna Evropske agencije za mejno in obalno stražo za proračunsko leto 2023
1.	ugotavlja, da se je število vrnitev znatno povečalo in da je agencija Frontex, ki je pomagala pri 39.239 vrnitvah, tako presegla svoj cilj 20.000, pri čemer kaže omeniti izjemno 87-odstotno povečanje števila prostovoljnih vrnitev in 20-odstotno povečanje prisilnih vrnitev v primerjavi z letom 2022; pozdravlja večjo podporo državam članicam, ki nudijo pomoč po vrnitvi in po prihodu, pri čemer je agencija Frontex presegla svoj cilj 5000 primerov v skupnem sistemu za reintegracijo, saj je v letu 2023 uspešno upravljala 6438 primerov;
2.	je seznanjen s postopnim poglabljanjem sodelovanja s tretjimi državami v letu 2023, zaznamovanim z različnimi dejavnostmi, kot so obiski za seznanjanje, misije za identifikacijo in delavnice, skupaj pa kar s 36 pobudami za tesnejše sodelovanje;
3.	poudarja ključno vlogo in glavno nalogo agencije Frontex pri varovanju zunanjih meja Unije; se zaveda, da ima agencija Frontex odločilno vlogo tudi v operacijah iskanja in reševanja, saj so bila pomorska in zračna sredstva uporabljena v skupnih operacijah v odziv na 785 incidentov, v katere je bilo vpletenih 43.508 migrantov, kar je ključni prispevek agencije k humanitarnim prizadevanjem; z zaskrbljenostjo ugotavlja, da je po ocenah platforme Statista v letu 2023 med prečkanjem Sredozemskega morja umrlo 3105 migrantov; poudarja, da je treba okrepiti prizadevanja za preprečevanje tihotapljenja in trgovine z ljudmi;
4.	poudarja pozitivne premike pri uresničevanju ciljev glede temeljnih pravic, med drugim tekoče izvajanje akcijskega načrta za temeljne pravice in neodvisno oceno skladnosti agencije z okvirom za temeljne pravice, kot je določeno v uredbi o evropski mejni in obalni straži; pozdravlja proaktivno ukrepanje agencije Frontex po pritožbah v zvezi s temeljnimi pravicami, pri čemer jih je bila večina zavrnjena zaradi nedopustnosti; poudarja, kako pomembno je tesno sodelovanje z nacionalnimi organi, da se omogoči ustrezno nadaljnje ukrepanje v zvezi z domnevnimi kršitvami temeljnih pravic v skladu z nacionalnimi mehanizmi za temeljne pravice; poudarja, da se morajo uradniki agencije Frontex izogibati sodelovanju pri vseh ukrepih, pri katerih bi utegnilo priti do neposrednih ali posrednih kršitev temeljnih pravic; pozdravlja, da se je agencija odločneje zavezala preglednosti in odgovornosti; poudarja potrebo po podrobnejših informacijah po zaključku operacij;
5.	podpira stalna prizadevanja agencije Frontex, da bi pomagala svojemu uradniku za temeljne pravice, pri čemer je leta 2023 zaposlila 46 opazovalcev spoštovanja temeljnih pravic; poudarja, da bi morali biti vsi ti opazovalci zaposleni v razredu AD, da bi povečali njihovo zmogljivost in neodvisnost; priznava, da je agencija Frontex sprejela pomembne ukrepe na podlagi mnenja uradnika za temeljne pravice, zlasti glede vprašanj, kot sta vključevanje načela enakosti spolov in trgovina z ljudmi;
6.	z zadovoljstvom ugotavlja, da je bila v letu 2023 dosežena večina ciljev na področju temeljnih pravic, kar je prispevalo k trdnejšemu in na pravicah temelječemu pristopu k operacijam agencije Frontex; obžaluje, da kljub uradnim odgovorom izvršnega direktorja agencije Frontex ni bilo sprejetih konkretnih ukrepov na podlagi nekaterih mnenj uradnika za temeljne pravice, zato poziva k nadaljnjemu osredotočanju na izvajanje teh ukrepov na podlagi priporočil uradnika za temeljne pravice in k nadaljnji krepitvi okvira Frontexa za človekove pravice;
7.	je seznanjen, da je bilo prejetih 217 prijav primerov domnevnih kršitev temeljnih pravic, predložena 104 poročila o resnih incidentih v letu 2023, od katerih jih je bilo 48 povezanih s temeljnimi pravicami, prejetih 67 pritožb prek mehanizma Frontexa za pritožbe, začetih 55 preiskav resnih incidentov v letu 2023 in zaključenih 39 resnih incidentov, pri čemer je bilo ugotovljeno, da je pri skoraj 50 % zaključenih primerov prišlo do kršitev temeljnih pravic; priznava, da izvedene preiskave izpostavljajo tudi zavezanost agencije Frontex preglednosti, odgovornosti in nenehnemu izboljševanju;
8.	poziva agencijo Frontex, naj brez odlašanja omogoči uresničitev vseh priporočil evropskih revizijskih in nadzornih organov, zlasti priporočil urada OLAF in delovne skupine Evropskega parlamenta za nadzor agencije Frontex, Evropskega varuha človekovih pravic, Računskega sodišča in lastne delovne skupine za temeljne pravice in pravne operativne vidike operacij;
9.	z zaskrbljenostjo ugotavlja, da Računsko sodišče od leta 2018 opozarja na visoko stopnjo prenosov in razveljavitev v agenciji Frontex ter da ta težava ostaja tudi v letu 2023; poleg tega ugotavlja, da ima agencija Frontex še vedno težave pri izpolnjevanju zahtev glede zasedenosti delovnih mest, kot je določena v kadrovskem načrtu, in da se ta težava ponavlja že vsaj od leta 2018; opozarja, da je Računsko sodišče še vedno zaskrbljeno, ker ni pravil o prijavi navzkrižja interesov pri postopkih zaposlovanja v agenciji Frontex;
10.	je seznanjen, da je Računsko sodišče k letnim računovodskim izkazom podalo vsebinski poudarek v zvezi z izračunom prispevkov pridruženih schengenskih držav, zbranih v letu 2022; je seznanjen z odgovorom agencije Frontex, da ti izračuni sledijo ustaljeni praksi, ki sta jo potrdila upravni odbor in Komisija; poziva Komisijo, naj te sporazume pregleda, da bo določanje prispevkov za Unijo in njene agencije doslednejše;
11.	poziva Komisijo, naj glede na zahtevno migracijsko krizo, zlasti po začetku veljavnosti pakta o migracijah in azilu, ter ruske in beloruske hibridne operacije ukrepa na podlagi izjave svoje predsednice Ursule von der Leyen iz julija 2024, namreč da bi lahko Frontex še povečal število uslužbencev do zgornje meje 30.000; poudarja, da bi tako znatno povečal svoje zmogljivosti za obravnavanje in obvladovanje migracijskih tokov ter zagotavljanje varnosti in spoštovanja temeljnih pravic na zunanjih mejah Unije, s tem pa utrdil svojo osrednjo vlogo v širši migracijski strategiji Unije; poziva Komisijo, naj sprejme potrebne ukrepe, da bi agenciji Frontex priskrbela sredstva, ki bi ustrezala sedanjim geopolitičnim razmeram in potrebi po boju proti tihotapljenju.
6. del – Razrešnica glede izvrševanja proračuna Agencije Evropske unije za usposabljanje na področju preprečevanja, odkrivanja in preiskovanja kaznivih dejanj za proračunsko leto 2023
1.	priznava, da je Agencija Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) odločneje ukrepala, da bi oblikovala celovito ponudbo usposabljanja na vseh področjih Evropske večdisciplinarne platforme proti grožnjam kriminala (EMPACT); ugotavlja, da sta bili najbolj priljubljeni temi hud in organizirani kriminal ter kibernetska kriminaliteta, saj se je teh tečajev v letu 2023 udeležilo skoraj 62 % vseh udeležencev; poudarja, da je Računsko sodišče pri reviziji plačil na podlagi okvirne pogodbe za storitve organizacije potovanj in prireditev ugotovilo, da je CEPOL spremljal porabo v okviru pogodb na ravni plačil in ne na ravni proračunskih obveznosti; se strinja z Računskim sodiščem, da ta pristop ni v skladu s členom 111 finančne uredbe EU;
2.	pozdravlja, da je CEPOL objavil vmesni pregled ocene strateških potreb EU po usposabljanju za obdobje 2022–2025, v katerem so opredeljene nove strateške potrebe po usposabljanju uradnikov pri organih kazenskega pregona na ravni EU;
3.	pozdravlja dejstvo, da je CEPOL prek svoje akademije za kibernetsko kriminaliteto še naprej izvajal kibernetsko usposabljanje; je zadovoljen, da se je zaradi tega specializiranega usposabljanja izboljšalo znanje o kibernetski kriminaliteti in kibernetskih zmogljivostih v Evropi v boju proti spolnemu izkoriščanju otrok, spletnim goljufijam in kibernetskim napadom in da je agencija organizirala prvo posebno delavnico o umetni inteligenci;
4.	obžaluje, da se je v letu 2023 obseg usposabljanja o temeljnih pravicah in varstvu podatkov (19 dejavnosti z 2063 udeleženci) zmanjšal v primerjavi z letom 2022 (30 dejavnosti s 4014 udeleženci); poudarja, da je glavni cilj agencije CEPOL podpirati, razvijati, izvajati in usklajevati usposabljanje za uradnike organov kazenskega pregona, pri čemer je treba posebno pozornost nameniti varstvu človekovih pravic in temeljnih svoboščin med kazenskim pregonom; ob tem priznava, da se je skupno število udeležencev tečajev povečalo na 46.431; poziva CEPOL, naj poveča preglednost pri načrtovanju in spremljanju izvajanja teh potreb po usposabljanju, zlasti glede na nove izzive, kot je vse večja vloga tehnologije pri odkrivanju in pregonu.
7. del – Razrešnica glede izvrševanja proračuna Evropskega centra za spremljanje drog in zasvojenosti z drogami za proračunsko leto 2023
1.	ugotavlja, da je 1. julija 2023 začela veljati nova uredba o Agenciji Evropske unije za droge (EUDA)[footnoteRef:8], ki razveljavlja in nadomešča uredbo o Evropskem centru za spremljanje drog in zasvojenosti z drogami (EMCDDA)[footnoteRef:9], ter pozdravlja nov, širši mandat agencije EUDA; opozarja, da je cilj uredbe o Agenciji Evropske unije za droge (EUDA) obravnavati pojav drog s celostnim pristopom in na podlagi dokazov, ter poziva agencijo, naj zagotovi popolno izvajanje svojega novega mandata; je seznanjen s povečanjem proračuna centra EMCDDA v letu 2023 s 26 milijonov EUR na 29 milijonov EUR (+ 13 %) in zmanjšanjem števila zaposlenih s 110 na 101 (– 1 %); [8:  Uredba (EU) 2023/1322 Evropskega parlamenta in Sveta z dne 27. junija 2023 o Agenciji Evropske unije za droge (EUDA) in razveljavitvi Uredbe (ES) št. 1920/2006 (UL L, 2023/1321, 30.6.2023, ELI: http://data.europa.eu/eli/reg/2023/1322/oj). ]  [9:  Uredba (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (UL L, 1920/2006, 27.12.2006, ELI: http://data.europa.eu/eli/reg/2006/1920/oj).] 

2.	pozdravlja prispevek centra k platformi EMPACT in operativnim akcijskim načrtom v ciklu politik EU proti mednarodnemu organiziranemu kriminalu in hudim oblikam mednarodnega kriminala; ceni prispevek centra k novemu načrtu EU za odločnejši boj proti trgovini s prepovedanimi drogami in kriminalnim mrežam[footnoteRef:10];  [10:  https://ec.europa.eu/commission/presscorner/detail/sl/ip_23_4981 ] 

3.	pozdravlja stalna prizadevanja centra EMCDDA za izvajanje sistema EU za zgodnje opozarjanje v sodelovanju s partnerji v državah članicah; ugotavlja, da je bilo priglašenih 26 novih psihoaktivnih snovi in da je skupno število teh snovi, ki se trenutno spremljajo, približno 950; ceni tehnična poročila, ki jih je objavila agencija;
4.	priznava, da je center v letu 2023 pripravil 30 znanstvenih in institucionalnih publikacij, kot avtor ali soavtor pa tudi 14 znanstvenih člankov in knjižnih poglavij, ter ceni njegovo znanstveno in na dokazih temelječe strokovno znanje;
5.	pozdravlja uvedbo modularnega evropskega poročila o drogah za leto 2023, ki je v skladu s kulturo „najprej digitalno“, ter uvedbo modulov o amfetaminu in konoplji iz skupnega poročila centra in Europola, ki vsebuje poglobljeno analizo o trgih z drogami v EU;
6.	z zadovoljstvom ugotavlja, da je center nacionalnim oblikovalcem politik nudil redno, dragoceno podporo in informacije o politikah v zvezi z drogami ter usklajeval pripravljalne znanstvene preglede škode, ki jo povzročajo droge, zdravljenja in zmanjševanja škode; poudarja, da je pomembno nadaljevati to bistveno delo, da bi obravnavali spreminjajoče se trende in izzive, ter poziva k nadaljnji krepitvi te dejavnosti s pospeševanjem tesnejšega sodelovanja z državami članicami in ustreznim obveščanjem širše javnosti o ugotovitvah, vključno z zdravstvenimi delavci in splošno javnostjo;
7.	opominja, da je center usposobil več kot 3300 strokovnjakov na področju drog, vključno z zdravstvenimi delavci, uradniki organov kazenskega pregona in oblikovalci politik v Uniji in zunaj nje, ter da se je osmih spletnih seminarjev, ki jih je organiziral, udeležilo približno 4800 strokovnjakov; pozdravlja sodelovanje z drugimi agencijami EU.
8. del – Razrešnica glede izvrševanja proračuna Agencije Evropske unije za sodelovanje na področju preprečevanja, odkrivanja in preiskovanja kaznivih dejanj za proračunsko leto 2023
1.	izraža zaskrbljenost zaradi ugotovitve Računskega sodišča o zakonitosti in pravilnosti transakcij, povezanih z nepovratnimi sredstvi za poslovanje, namenjenimi dejavnostim nacionalne policije v državi članici; ugotavlja, da je bil po mnenju Računskega sodišča del nepovratnih sredstev v višini 279.000 EUR nepravilno dodeljen; poudarja, da je Europol na zahtevo Sodišča opredelil druga nepovratna sredstva, pri katerih je bil za podobne dejavnosti v letu 2023 povrnjen DDV, kar je privedlo do nepravilnih plačil; je seznanjen z odgovorom Europola, da davka na dodano vrednost ne bo več štel med upravičene stroške pri nepovratnih sredstvih za poslovanje, s čimer bo zagotovil skladnost s finančno uredbo 2018/1046;
2.	z zadovoljstvom ugotavlja, da je Europol leta 2023 sprejel 107.856 prispevkov za poslovanje, podprl 3155 operacij, ustanovil 27 operativnih projektnih skupin, zagotovil 21.096 prvih odzivov prek aplikacije SIENA ter nacionalnim organom, državam članicam in tretjim stranem ponudil večje operativne informacijske zmogljivosti;
3.	pozdravlja uspešno uvedbo programa PERCI (platforma EU o nezakonitih spletnih vsebinah), zlasti s celovitim izvajanjem priporočil Evropskega nadzornika za varstvo podatkov; ceni tesno sodelovanje z Evropskim nadzornikom za varstvo podatkov in skupno delovno skupino, ustanovljeno z agencijo Frontex, ki naj bi pripravila ukrepe na podlagi priporočil nadzornika glede Frontexovega programa PeDRA (obdelava osebnih podatkov za analizo tveganja), pri katerem imata obe agenciji velik interes za varstvo temeljnih pravic ob hkratnem spodbujanju varnosti;
4.	zahteva, da je treba pri sodelovanju med Europolom in drugimi agencijami na področju pravosodja in notranjih zadev poskrbeti za popolno preglednost in odgovornost v skladu s pravili EU o preglednosti ter temeljnimi pravicami in standardi varstva podatkov;
5.	pozdravlja izvajanje uredbe o Europolu[footnoteRef:11], kakor je bila spremenjena leta 2022, zlasti hitro imenovanje uradnika za temeljne pravice januarja 2023, kar je pomemben korak k odločnejši zavezanosti Europola človekovim pravicam v njegovih operacijah; [11:  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L, 2016/794, 24.5.2016, ELI: http://data.europa.eu/eli/reg/2016/794/oj).] 

6.	z zaskrbljenostjo ugotavlja, da se je povečalo novačenje otrok in mladih za organizirani kriminal; poudarja pomen jasne in celovite strategije za preprečevanje tega pojava in boj proti njemu;
7.	ceni stalno in dragoceno podporo Europola Ukrajini, zlasti s sodelovanjem v skupni preiskovalni skupini, ki preiskuje domnevna najhujša mednarodna kazniva dejanja, storjena v Ukrajini; z zadovoljstvom ugotavlja, da je bila ustanovljena operativna projektna skupina, ki naj bi nudila podporo v tekočih preiskavah vojnih zločinov, s tem pa predstavila ključno vlogo Europola v mednarodnem pravosodju in pri terjanju odgovornosti;
8.	je seznanjen tudi s prizadevanji Komisije za močnejšo in varnejšo Evropo, kot je poudarila predsednica Ursula von der Leyen v izjavi leta 2024; poziva Komisijo, naj podvoji osebje Europola ter prizna osrednjo vlogo te agencije pri varnosti po vsej Uniji in njeno zmogljivost za odzivanje na nastajajoče grožnje; poudarja, da bo Europol po tej širitvi še bolj sposoben podpirati države članice v boju proti hudim kaznivim dejanjem in organiziranemu kriminalu, tako na spletu kot sicer, s čimer bo prispeval k varnejši Evropi za vse. 

</RepeatBlock-Dec>

